**OHJEITA OPISKELUUN**

**Sisällys:**

[USKONTO 2](#_Toc113367301)

[HISTORIA 3](#_Toc113367302)

[YHTEISKUNTAOPPI 3](#_Toc113367303)

[TOINEN KOTIMAINEN JA VIERAAT KIELET 4](#_Toc113367304)

[ÄIDINKIELI 5](#_Toc113367305)

[KÄSITYÖ 6](#_Toc113367306)

[BIOLOGIA JA MAANTIETO 6](#_Toc113367307)

[KOTITALOUS 7](#_Toc113367308)

[LIIKUNTA 8](#_Toc113367309)

[MATEMATIIKKA 9](#_Toc113367310)

[FYSIIKKA JA KEMIA 9](#_Toc113367311)

[TERVEYSTIETO 10](#_Toc113367312)

[MUSIIKKI 11](#_Toc113367313)

[KUVATAIDE 11](#_Toc113367314)

# USKONTO

Uskonto on lukuaine, joka vaatii paljon oppikirjan lukemista ja paikoitellen haastavienkin käsitteiden opettelemista. Tämä saattaa alakoulun jälkeen vaatia totuttelemista. Tunnilla pyrimme toista arvostavaan vuorovaikutukseen, joten aktiivisuus on tärkeää, samoin toisten kunnioittava kohtaaminen. Oppilaan henkilökohtainen vakaumus ei vaikuta arvosanaan.

Oppikirjan tekstin lukeminen

1. Aina tulee lukuläksyä. Lue se, mitä tunnilla on käsitelty, vaikka opettaja ei tätä erikseen

 sanoisi.

2. Tarkista, että ymmärsit asian. Tavoite on, että pystyt omin sanoin, ilman kirjaa

 selvittämään, mitä läksykohta sisältää.

3. Jos opiskeltava asia on vaikea, pyydä apua tunnilla ja tarvittaessa tukiopetusta.

Tehtävät

1. Annetut tehtävät löytyy Wilmasta.

2. Tehtävien tarkoitus on kerrata ja vahvistaa kappaleessa ollutta asiaa. Vastaukset

 löytyvät pääsääntöisesti kirjan kappaleesta. Mielipidettä tiedustelevissa kysymyksissä

 muodosta vastaus oppimasi pohjalta. Jos vastaukseen täytyy etsiä tietoa netistä, siitä

 mainitaan erikseen.

Kokeeseen lukeminen

1. Opettele asia kunnolla silloin, kun se on läksynä.

2. Aloita kokeeseen lukeminen useita päiviä ennen koepäivää. Lue ja opettele kappale tai

 kaksi kerrallaan. Lopuksi kertaa.

3. Opettele paikallistamaan tapahtumat ja henkilöt oikeille vuosisadoille ja oikeaan

 uskontoon.

4. Koetta edeltävänä iltana älä lue myöhään. Nuku kunnon yöunet.

Arviointi

1. Arviointi on jatkuvaa, joten arviointiin vaikuttavat osallistuminen tunnilla, annetut tehtävät ja ryhmätyöt sekä vihkotyöskentely. Kiitettävä tuntiosaaminen koostuu aktiivisesta viittaamisesta, asioiden hallitsemisesta, tehtäviin paneutumisesta ja myönteisestä kokonaisasenteesta oppiainetta kohtaan koko vuoden ajalta.
2. Jakson lopussa pidetään koe, joka arvioidaan numeroarvosanoin. Tarvittaessa oppilas täydentää koetta sanallisesti tai tekee kokeen avustajan kanssa.
3. Muut näytöt, kuten kirjallinen tehtävä ja läksynkuulustelut.

HUOM. 9 lk opiskelijat

Yhdeksännellä luokalla on käytössä sähköinen Studeon kirja. Tehtyjen tehtävien tuloksia voi sekä opettaja että oppilas tarkastella tilastoina, ja nämä vaikuttavat arvosanaan. Luethan siis ensin materiaalin ja vastaa kysymyksiin ajatuksilla arvaamisen sijaan.

# HISTORIA

Kertaa edellisen oppitunnin asiat, vaikka sitä ei olisi erikseen mainittu (etsi käsitellyt aiheet oppimateriaalista ja tarkista vihko). Muista tehtävien lisäksi myös lukuläksy.

Historian muistiinpanoissa/teksteissä vuosilukuja ei tarvitse opetella ulkoa, ellei ole erikseen mainittu - riittää, että osaat suunnilleen ajoittaa ja eritellä tapahtumien syitä sekä seurauksia.

 Kirjan tekstin lukemisessa noudata seuraavia ohjeita:

1. Suuntaa ajatuksesi aiheeseen: mitä tiedät jo etukäteen?
2. Selaa luettava teksti läpi, tutustu otsikoihin ja vilkaise kuvat
3. Lue teksti läpi ja pyri saamaan yleiskuva asiasta
4. Lue teksti vielä toiseen kertaan perusteellisesti, lue pieninä pätkinä, pysähdy hetkeksi miettimään lukemasi sisältöä
5. Mieti syy- ja seuraussuhteita, yhtäläisyyksiä ja eroja
6. Keskity tekstin tummennettuihin kohtiin ja kappaleen tiivistelmiin (Huomaa nämä! -laatikot)

 Kuvien, tilastojen ja karttojen opiskelu:

1. Mitä kuvassa on, mitä kartta kertoo? (katso otsikko)
2. Miten kuva/kartta liittyy tekstiin?

3) Mikä tarkoitus kuvalla on (lähdekritiikki)? Miksi se on laitettu oppikirjaan?

4) Kuka kuvan on ottanut, missä tilanteessa?

**Arvioinnissa huomioidaan:**

1) Jatkuva näyttö (annettujen tehtävien suorittaminen ja opetuksen seuraaminen sekä siihen osallistuminen, oma-aloitteisuus sekä läksyjen tekeminen)

2) Koemenestys

3) Muut näytöt, kuten kirjalliset työt, läksynkuulustelut, esitelmät

# YHTEISKUNTAOPPI

**Ohjeita opiskeluun**

Yhteiskuntaopissa läksyt ovat usein lukuläksyjä ja vaativat käsitteiden opettelua ja ymmärtämistä - ne tulisi siis osata selittää omin sanoin.

* Aluksi teksti luetaan silmäillen, kuvat ja taulukot huomioiden (ks. historian ohjeet)
* Toisella lukukerralla keskitytään yksityiskohtiin ja painetaan keskeiset faktat mieleen

Oppikirjan taulukoita ja tilastoja on tulkittava niin, että ymmärtää niiden kautta esitetyt kehityskulut ja faktat eli osaa kertoa, mitä niistä voi päätellä.

Vihkomuistiinpanot on luettava ajatuksen kanssa ja tehtävät tehtävä huolella.

Ajankohtaisia ilmiöitä on seurattava koko vuoden ajan, jotta voi käyttää tietoja osana opiskelua. Tietolähde voi olla mikä vain medioista (sosiaalinen media, sanomalehdet, ajankohtaisohjelmat), ja lähdekriittisyys on huomioitava.

**Arvioinnissa huomioidaan:**

1) Jatkuva näyttö (annettujen tehtävien suorittaminen ja opetuksen seuraaminen sekä siihen osallistuminen, oma-aloitteisuus sekä läksyjen tekeminen)

2) Koemenestys

3) Muut näytöt, kuten kirjalliset työt, läksynkuulustelut, esitelmät

# TOINEN KOTIMAINEN JA VIERAAT KIELET

Vieraan kielen taidon hyvä oppiminen on mahdottomuus, ellei myös kotiläksyjen tekoon panosteta. Tuntityöskentely ja kotiläksyt täydentävät toisiaan, joten kotiläksyjen tekoon on syytä keskittyä kunnolla. Aktiivinen osallistuminen tuntityöskentelyyn on myös osa vieraan kielen opiskelua.

#### Läksyohje

    Kotiläksyt ja itseopiskelu ovat erittäin tärkeä osa oppimista. Näin opitaan itsenäistä opiskelua.

   Kotiläksyjä annetaan yleensä joka tunnilta, joten jos oppilas on poissa tunnilta, kuuluu hänen selvittää mitä tehtäviä tunnin aikana on tehty sekä mitä on annettu läksyksi.

Läksyt tehdään kotona tai koulun läksykerhossa.

Kielten tunneilla annetaan usein kotitehtäväksi opetella sanoja ja lauseita. Vaikka

seuraavaksi tunniksi ei olisikaan sovittu sanakoetta aiheesta, läksy kerrataan kuitenkin suullisesti tai kirjallisesti. Myös sanojen opettelu on siis läksyä (aina läksy ei ole tehtäviä kirjasta).

**Sanaston opiskelu**

1. Lue sanat ääneen.
2. Kirjoita sanoja (käsin tai koneella).
3. Ryhmittele sanoja esim. alleviivaamalla tietyllä värillä verbit ja toisella värillä substantiivit.
4. Tee sanoista omia lauseita.
5. Peitä sanat niin, että näet vain suomennoksen ja käy sanat läpi useaan kertaan.
6. Kirjoita vaikeimmat sanat.
7. Pyydä jotakuta kyselemään sanoja sinulta.
8. Käytä esim. Sanomapron kännykkäsovellusta tai quizlet.com-sivuston tehtäviä harjoitellessasi sanastoa.

#### Kokeeseen valmistautuminen

1. Kertaa kokeeseen ilmoitetut tekstit lukemalla tekstit useampaan kertaan läpi.
2. Varmista samalla, että ymmärrät koko tekstin.
3. Opiskele tekstien sanat. Käytä erilaisia tapoja opetella. Ks. sanaston opiskelu.
4. Käy läpi teksteihin liittyvät harjoitukset tehtäväkirjasta ja vihkostasi.
5. Kertaa kokeeseen määrätyt kielioppiasiat kirjastasi ja vihkostasi.
6. Jos tarvitset tukiopetusta ennen koetta, älä epäröi kysyä opettajaltasi apua. Sovi tukiopetuksesta hyvissä ajoin ennen koetta. Tukiopetus pidetään pääsääntöisesti ennen koulua tai koulun jälkeen.
7. Kokeeseen lukiessa ja erityisesti kielioppiasioita kerratessa kannattaa hyödyntää Internetin laajaa valikoimaa erilaisista kieliopin harjoittamisen sivustoista.

#### Arviointiperusteet

Arvioinnin tarkoituksena on selvittää oppimisen laatu ja määrä sekä verrata niitä tavoitteisiin, joita opetukselle asetetaan.

Arviointi perustuu kielitaidon eri osa-alueisiin (kuullun ymmärtäminen, luetun ymmärtäminen, kirjallinen tuottaminen, suullinen tuottaminen), ja edistymistä tarkastellaan suhteessa opetussuunnitelman tavoitteisiin.

Kieltenopiskeluun kuuluvat summatiiviset kokeet sekä sanakokeet.

Arviointi on jatkuvaa painottuen oppilaan senhetkiseen taitotasoon. Arviointi kohdistuu oppilaan tuntityöskentelyyn, aktiivisuuteen, ahkeruuteen (mm. tuntityöskentely ja kotiläksyjen teko) ja omaehtoiseen työskentelyyn (oppilas näyttää halukkuutensa oppia ja edetä aineessa). Myös oppilaan asenne opittavaa ainetta kohtaan huomioidaan.

Opetussuunnitelmassa on kuvaus päättöarvioinnin taitotasokriteereistä arvosanalle 8.

# ÄIDINKIELI

**Oppiaineen arviointiperusteet:**

Numero koostuu tuntiaktiivisuudesta, kirjallisista ja suullisista kokeista, kirjoitelmista ja puhe-esityksistä. Viittaa tunnilla aktiivisesti.

**Kuinka luen äidinkielen läksyt:**

Tee tunnilla määrätyt kotitehtävät huolellisesti kotona itse. Älä kopioi muilta.

Suhtaudu oppiaineeseen ja annettuihin tehtäviin positiivisesti.

Lue kaikenlaista kaunokirjallisuutta runsaasti. Myös median säännöllinen seuraaminen on tärkeää.

Pidä tallella annetut monisteet. Pidä oppitunneilla mukana välineet: kirjat, vihot, kynät, kumit ja teroitin.

**Kuinka valmistaudun kokeeseen:**

Lue kokeeseen jo ennen viimeistä iltaa.

Lue tekstiosio ajatuksella läpi monta kertaa, muutaman kerran tekstin läpilukeminen ei riitä.

Tee harjoituskirjan tehtävät uudelleen itseksesi. Kertaa kokeeseen määrätyt asiat kirjastasi ja vihostasi. Muista pyytää kaikki vihkomuistiinpanot oppilaskaveriltasi, jos olet ollut poissa koulusta.

Pyydä huoltajaa kuulustelemaan läksyt.

Pyydä äidinkielen opettajalta tukiopetusta, jos et ymmärrä koealueen asioita. Tukiopetusta voi antaa myös joku muu äidinkielen opettaja kuin oma opettajasi.

Jos koe koskee kirjallisuutta, lue kokonaisuudet huolella ja valmistaudu esseevastaukseen.

Jos saat kirjoitettavien tekstien aiheet aiemmin, suunnittele kotona jo tekstisi runko, koska se pitää saada valmiiksi etukäteen annetussa ajassa.

# KÄSITYÖ

**Ohjeita oppilaalle joka aloittaa käsityön opiskelun:**

* Oppiaineessa arvioinnissa huomioidaan erityisesti jatkuvanäyttö, itsearviointi, valmiit tuotokset ja työturvallisuus.
* 9-luokan päättöarvosana muodostuu 7-luokan käsityönumerosta. Poikkeuksena oppilaalla, joka on valinnut valinnaisaineeksi T&T alaisuudessa olevan käsityön kurssin, jolloin päättöarvosana on sama kuin 9-luokan kevätarvosana.
* Ilmoita opettajalle etukäteen ne sairaudet (esim. epilepsia) tai asiat, jotka saattavat aiheuttaa haasteita käsityötunneilla tai vaaratilanteita esim. koneita käytettäessä.
* Vaatetuksessa ei kannata käyttää helposti syttyviä tai hapsuisia vaatteita niiden kietoutumisvaaran takia. Lisäksi pitkät hiukset kannattaa laittaa ponnarille.
* Noudata työturvallisuutta. Muista, että et saa koskaan käyttää käsityötunneilla koneita, joita ei ole tunneilla opetettu (vaikka kotona käyttäisitkin).
* Tiloista löytyvät työtakit/essut. Työn iloa!

# BIOLOGIA JA MAANTIETO

#### Läksyohje

* läksynä on edellisellä tunnilla käsitelty asia
* läksy sisältää aiheeseen liittyvän kirjan kappaleen, tunnilla tehdyt vihkomuistiinpanot ja mahdollisesti tunnilla jaetut monisteet
* kunkin läksykappaleen perässä olevista tehtävistä tehdään ne jotka on tunnilla läksyksi annettu

1. Lue ensin läksykappale ja vihossa tai monisteessa olevat muistiinpanot.
2. Kiinnitä eritystä huomiota uusiin käsitteisiin ja käytä tarvittaessa alleviivausta.

 Älä alleviivaa kaikkea, vain keskeiset asiat!

1. Tee mahdolliset läksytehtävät ja käytä kirjaa apuna. Muista, että kirjan lopussa on käsitehakemisto jossa uudet käsitteet on lyhyesti selitettynä
2. Läksykappaleen lopussa voi olla kertauskysymyksiä (esim. ”Tarkista tietosi” laatikot). Pohdi kertauskysymyksiä; jos osaat vastata niihin olet oppinut läksyn tärkeimmät asiat.

1. Läksykappaleen alussa on tiivistelmä kappaleen tärkeimmistä asioista. Halutessasi voit palauttaa läksyn tärkeimmät asiat siitä mieleesi ennen oppituntia!

Tiheällä painettuja lisätietoja ei ole välttämätöntä lukea. Taulukkojen numerotietoja ei tarvitse opetella ulkoa.

 **Kokeeseen valmistautuminen**

* aloita kokeeseen valmistautuminen riittävän ajoissa; yhdessä illassa ennen koetta ei asioita ehdi omaksua
* jos kokeeseen valmistautuessasi huomaat että jokin asia on epäselvää, kysy asiaa opettajalta ennen koetta
* tarvittaessa voit pyytää tukiopetusta
* jos sinulta puuttuu poissaolon vuoksi koealueeseen liittyviä monisteita tai muistiinpanoja, pyydä ne ajoissa opettajaltasi
* yksi lukukerta ei kokeeseen kertaamiseen riitä
* kokeeseen lukiessasi voit tehdä vihkoosi tukisanalistoja
* laadi tarvittaessa vihkoosi essee-kysymyksen mallivastaus jostakin koealueen keskeisestä aiheesta
* pyydä että joku kuulustelee sinulta koealueen asioita; jos huomaat että joku asia on jäänyt epäselväksi, lue se kirjasta uudelleen

#### Arviointi

* arviointi on jatkuvaa
* arvioinnissa kiinnitettään huomiota seuraaviin asioihin:
	1. oppilaan asenne oppiaineeseen
	2. tuntiaktiivisuus
	3. huolellisuus läksyjen teossa
	4. ohjeiden noudattaminen
	5. huolellisuus laborointitöissä
	6. huolellisuus pari- ja ryhmätöissä, sekä asennoituminen pari- ja ryhmätöihin
	7. kokeet, kirjalliset läksynkuulustelut ja lajitentit
	8. projektityöt, esitelmät tai portfoliot
	9. tiedonhankinnan taidot ja harrastuneisuus

Kokeen yhteydessä on mahdollisuus myös itsearviointiin; tee se rehellisesti!

# KOTITALOUS

**Ohjeita kotitalouden opiskeluun**

Kerro heti opiskelun alkaessa työskentelyyn vaikuttavat rajoitteesi opettajalle esim. allergiat tai muut sairaudet.

Käytä vain niitä laitteita joihin tunnilla on annettu opastus.

Noudata aina hyvää hygieenisyyttä luokkatilassa. Suojaesiliinaa on käytettävä ja pitkien hiuksien on oltava kiinni.

Mukana koulussa tulee olla oppikirja ja vihko.

Oppiaineesta tulee käytännön kotitehtäviä jotka harjaannuttavat kädentaitoja. Näistä käytännön kotitehtävistä oppilaat pyytävät huoltajalta kuittauksen tai arvioinnin omaan työlistaansa

**Kotitalouden tavoitteet ja arvioinnin perusteet**

Oppilas suunnittelee, organisoi ja arvioi omaa työtänsä ja toimintaansa.

Oppilas harjoittaa kotitalouden hallinnassa tarvittavia kädentaitoja pyrkien luovuuteen ja estetiikan huomioimiseen.

Oppilas valitsee ja käyttää hyvinvointia edistävästi ja kestävän kulutuksen mukaisesti materiaalia, työvälineitä, laitteita sekä tieto- ja viestintäteknologiaa.

Oppilas suunnittelee ajankäyttöään ja työn etenemistä sekä ylläpitämään järjestystä oppimis-tehtävien aikana.

Oppilas toimii hygieenisesti, turvallisesti ja ergonomisesti.

Oppilas kuuntelee ja osallistuu rakentavaan keskusteluun oppimistehtävien suunnittelussa ja toteuttamisessa.

Oppilas aktivoituu tunnistamaan arjen ja eri kulttuurien perinteitä ja monimuotoisuutta.

Oppilas kykenee työskentelemään yksin ja ryhmässä sekä sopimaan työtehtävien jakamisesta ja ajankäytöstä.

Oppilas toimii hyvien tapojen mukaisesti vuorovaikutustilanteissa sekä pohtii oman käytöksen merkitystä ryhmän ja yhteisön toiminnassa.

Oppilas hankkii ja arvioi kotitalouteen liittyvää tietoa sekä käyttää luotettavaa tietoa valintojen perustana.

Oppilas osaa tulkita ja arvioi toimintaohjeita sekä merkkejä ja symboleja, jotka käsittelevät kotitaloutta ja lähiympäristöä.

Oppilas kykenee ongelmanratkaisuun ja luovuuteen erilaisissa tilanteissa ja ympäristöissä.

Oppilas pyrkii kestävään elämäntapaan kiinnittämällä huomiota ympäristö- ja kustannus-tietoisuuteen osana arjen valintoja.

# LIIKUNTA

Oppilaiden kasvamista liikuntaan ja liikunnan avulla tuetaan monipuolisella, kannustavalla ja ohjaavalla palautteella ja arvioinnilla. Ne tukevat oppilaiden myönteistä käsitystä itsestä liikkujana. Palautteessa ja arvioinnissa otetaan huomioon oppilaiden yksilölliset vahvuudet sekä kehittymistarpeet ja tuetaan niitä. Liikunnan opetuksessa ja arvioinnissa tulee ottaa huomioon oppilaan terveydentila ja erityistarpeet.

Liikunnan arviointi perustuu fyysisen-, sosiaalisen ja psyykkisen toimintakyvyn tavoitteisiin. Arvioinnin kohteina ovat oppiminen (tavoitteet 2-6) ja työskentely (tavoitteet 1 ja 7-10), joten fyysisten kunto-ominaisuuksien tasoa ei käytetä arvioinnin perusteena. Move!-mittausten tuloksia ei käytetä oppilaan arvioinnin perusteina. Arvioinnissa käytetään monipuolisia menetelmiä siten, että oppilailla on mahdollisuus osoittaa parasta osaamistaan. Oppilaita ohjataan itsearviointiin.

Päättöarviointi sijoittuu siihen lukuvuoteen, jona oppiaineen opiskelu päättyy kaikille yhteisenä oppiaineena. Päättöarvioinnilla määritellään, miten oppilas on opiskelun päättyessä saavuttanut liikunnan oppimäärän tavoitteet. Päättöarvosana muodostetaan suhteuttamalla oppilaan osaamisen taso liikunnan valtakunnallisiin päättöarvioinnin kriteereihin. Osaaminen liikunnassa kehittyy kumulatiivisesti. Päättöarvosanan muodostamisessa otetaan huomioon kaikki valtakunnalliset päättöarvioinnin kriteerit riippumatta siitä, mille vuosiluokalle vastaava tavoite on asetettu paikallisessa opetussuunnitelmassa. Oppilas saa arvosanan kahdeksan (8), mikäli hän osoittaa keskimäärin kriteerien määrittämää osaamista. Arvosanan kahdeksan tason ylittäminen joidenkin tavoitteiden osalta voi kompensoida tasoa heikomman suoriutumisen joidenkin muiden tavoitteiden osalta.

# MATEMATIIKKA

#### Läksyohje

* Kotitehtävien tekeminen ja uuden asian opettelu oppikirjasta luo pohjan matemaattisten taitojen omaksumiselle.
* Kotitehtäviä annetaan yleensä joka tunnilta. Jos oppilas on poissa, hänen tulee selvittää tunnilla käsitelty uusi teoria, joka löytyy kirjasta, ja annetut kotitehtävät.
* Jos koet, ettet omaksu uutta asiaa sillä tasolla kuin toivoisit, älä anna ongelmien kasaantua vaan sovi tukiopetuksesta opettajasi kanssa mahdollisimman varhaisessa vaiheessa. Tukiopetusta voi pyytää myös muilta matemaattisten aineiden opettajilta.
* Poissaolo anotun loman vuoksi ei ole peruste tukiopetukselle.

#### Kokeeseen valmistautuminen

* Kertaa koealueen asiat ja niihin liittyvät esimerkit sekä kirjasta että vihkosta.
* Opettele kaavat ulkoa.
* Kokeeseen on kertaustehtäviä vastauksineen oppikirjassa ja mahdollisesti myös opettajan antamana monisteena. Vain laskemalla saavutat matematiikassa tarvittavan tehtävänratkaisurutiinin.

#### Arviointi

* Arviointi on jatkuvaa, jolloin myös tuntityöskentelytaito ja kotityöt kuuluvat arvioitaviin asioihin.
* Arvioinnissa kiinnitetään huomiota lisäksi työskentelyn siisteyteen, huolellisuuteen ja täsmällisyyteen
* Myös oppilaan vaikutus koko luokan työskentelyyn sekä oma asenne opiskeltavaa ainetta kohtaan on arvioinnin kohteena.
* Asiasisältöjen omaksumista arvioidaan sekä formatiivisilla että summatiivisilla kokeilla.
* Koemenestys yhdeksännen luokan keväällä mahdollisesti pidettävässä valtakunnallisessa kokeessa vaikuttaa lisäksi päättöarvosanaan.
* Opetussuunnitelmassa on kuvaus päättöarvioinnin taitotasokriteereistä arvosanalle 8.

# FYSIIKKA JA KEMIA

#### Läksyohje

* Läksy sisältää: kotitehtäviä, aiheeseen liittyvän kappaleen teoriaa, tunnilla tehtyjen laborointien ja mittausten työselosteita.
* Lue otsikot.
* Katso myös kuvat ja kuvaajat sekä lue niihin liittyvä teksti.
* Ulkoa opeteltavia ovat kaavat, yksiköt ja kirjaintunnukset.
* Taulukkotietoja ei tarvitse osata ulkoa.

#### Kokeeseen valmistautuminen

* Kertaa koealueen asiat ja niihin liittyvät esimerkit sekä kirjasta että vihkosta
* Kertaustehtäviä löytyy myös kirjasta ja netistä. Kertausvideoita löytyy myös netistä.
* Lue teoriatiivistelmät

#### Arviointi

* Arviointi on jatkuvaa, jolloin tuntityöskentelytaito ja kotityöt kuuluvat arvioitaviin asioihin.
* Myös tuotokset, kuten työselostukset ja muut mahdolliset ryhmäraportit samoin kuin oppilaan vaikutus oman ryhmänsä ja koko luokan työskentelyyn ovat arvioinnin kohteita.
* Arvioinnissa kiinnitetään huomiota lisäksi:
* oppilaan aktiivisuuteen tunnilla ja miten tunnollisesti hän tekee kotitehtävät
* vihkotyöskentelyn siisteyteen
* huolellisuuteen ja täsmällisyyteen
* oppilaan kykyyn työskennellä itsenäisesti ja hankkia tietoa
* oppilaan kokeellisiin työskentelytaitoihin
* oppilaan asenteeseen opiskeltavaa ainetta kohtaan
* Asiasisältöjen omaksumista arvioidaan sekä formatiivisilla että summatiivisilla kokeilla.
* Arvioinnin painopiste on tulosten mittaamisen sijaan itse oppimisprosessin arvioinnissa. Oppimisprosessin arvioinnissa ovat apuna itsearviointi ja vertaisarviointi.
* Yhdeksännen luokan keväällä opiskellaan sekä fysiikkaa että kemiaa ja niistä annetut näytöt vaikuttavat lopulliseen arvosanaan.
* Koemenestys yhdeksännen luokan keväällä mahdollisesti pidettävässä vapaaehtoisessa valtakunnallisessa kokeessa vaikuttaa korottavasti päättöarvosanaan.
* Opetussuunnitelmassa on kuvaus yhdeksännen luokan päättöarvioinnin kriteereistä arvosanalle 8.

#  TERVEYSTIETO

Terveystiedon arvioinnin kohteena on terveysosaamisen eri osa-alueiden arviointi. Arvioinnin ja palautteen tehtävänä on tukea oppimista ja kannustaa oppilaita kehittämään terveysosaamistaan sekä soveltamaan sitä arjessa. Oppilailla tulee olla mahdollisuus osoittaa osaamistaan monipuolisesti, opetuksen eri vaiheissa ja osaamisalueen ominaispiirteet huomioon ottaen. Oppimisen tukena käytetään myös itsearviointia ja vertaispalautetta. Terveystiedossa on erityisen tärkeätä huolehtia siitä, että arviointi ei kohdistu oppilaan arvoihin, asenteisiin, terveyskäyttäytymiseen, sosiaalisuuteen, temperamenttiin tai muihin henkilökohtaisiin ominaisuuksiin. Eettistä pohdintaa ja itsetuntemusta koskevissa tavoitteissa kiinnitetään huomiota siihen, miten oppilas pohtii ja perustelee käsiteltävää aihetta terveyden näkökulmasta, tiedonalan käsitteitä ja erilaisia lähteitä käyttäen.

Päättöarviointi sijoittuu siihen lukuvuoteen, jona terveystiedon opiskelu päättyy kaikille yhteisenä oppiaineena. Päättöarvioinnilla määritellään, miten oppilas on opiskelun päättyessä saavuttanut terveystiedon oppimäärän tavoitteet. Päättöarvosana muodostetaan suhteuttamalla oppilaan osaamisen taso terveystiedon valtakunnallisiin päättöarvioinnin kriteereihin. Osaaminen terveystiedossa kehittyy oppimäärän päättövaiheeseen saakka. Päättöarvosanan muodostamisessa otetaan huomioon kaikki valtakunnalliset päättöarvioinnin kriteerit riippumatta siitä, mille vuosiluokalle vastaava tavoite on asetettu paikallisessa opetussuunnitelmassa. Oppilas saa arvosanan kahdeksan (8), mikäli hän osoittaa keskimäärin kriteerien määrittämää osaamista. Arvosanan kahdeksan tason ylittäminen joidenkin tavoitteiden osalta voi kompensoida tasoa heikomman suoriutumisen joidenkin muiden tavoitteiden osalta.

# MUSIIKKI

**Mitä musiikintunneilla tehdään:**

Musiikin tunneilla lauletaan, soitetaan, liikutaan, kuunnellaan ja luodaan musiikkia. Tunneilla myös puhutaan musiikin käsitteistä ja kuulonhuollosta sekä tutustutaan musiikkikulttuureihin ja –tyyleihin. Musiikin tunneilla käytetään musiikkiteknologiaa, opetellaan oppimaan ja harjoitellaan yhteistyötä.

Kaikki opiskelevat musiikkia seitsemännellä luokalla. Kahdeksannella ja yhdeksännellä luokalla voit ottaa sen valinnaisaineeksi.

**Oppimateriaali ja läksyt:**

Musiikin vihko kulkee mukana joka tunnilla. Sinne laitamme muistiin ydinasioita. Musiikista tulee myös pieniä läksyjä.

**Musiikin arviointi:**

Musiikista tulee pieniä kirjallisia kokeita ja tehtäviä sekä soittonäyttöjä. Kaikki niihin liittyvät asiat opiskelemme koulussa, eli etukäteen ei tarvitse osata mitään. Omien taitojen kehittymisellä, aktiivisuudella ja osallistumisella ja on myös tärkeä osuus arvioinnissa.

**Miten opiskella:**

Uskalla, yritä, osallistu, kysy, harjoittele, ehdota, auta, kannusta; musiikki on yhteistyötä!

# KUVATAIDE

Kuuntele opettajan tehtävänannossa antamat ohjeet tarkasti.

Kuuntele samoin myös opettajan antamat oppimistavoitteet tehtävän osalta.

Älä epäröi kysyä neuvoa opettajalta työskentelyn aikana.

Anna muille oppilaille ja opettajalle työrauha.

Käsittele työvälineitä oikein rikkomatta niitä ja seuraamalla opettajan antamia

neuvoja kunkin välineen käytöstä.

Palauta työvälineet oikeille paikoilleen ja siisti oma paikkasi poistuessasi tunnilta.

Muista laittaa nimi ja luokka työhösi.

Ota kuva valmiista työstäsi ja siirrä se myös sähköiseen portfolioosi boksissa, vaikka

käytössäsi on myös tavallinen piirustuskansio töitten säilytystä varten.

(Toivottavasti alakoulussa on sinulle luotu oma sähköinen portfolio, jos ei – luokanohjaajan tunnilla opastetaan kuinka se tehdään.)

Vieraillessa oppikäynneillä koulun alueen ulkopuolella noudata siirtyessä määrättyyn paikkaan liikennesääntöjä. Noudata myös opettajan määräämää reittiohjetta. Kaupassa ei saa poiketa matkalla! Perillä noudata hyviä käytöstapoja ja vierailupaikan sääntöjä. Älä lähde muusta ryhmästä omille teillesi.

Mikäli tuot kouluun omia välineitäsi kuten esim. digikameran, muista sen mahdollisesti rikkoutuessa koululla, ettei koululla ole vakuutusta sen varalle. Kannattaa tarkistaa kotivakuutuksen kattavuus.

**Oppilaan oppimisen arviointi kuvataiteessa vuosiluokilla 7-9:**

Arviointi on jatkuvaa ja oppilaan itsearviointiin kannustavaa. Aktiivinen ja positiivinen asenne ainetta kohtaan huomioidaan plussaksi. Oppilasta arvioidaan suhteessa omiin saavutuksiinsa.

Oppimisen arviointi kuvataiteessa on luonteeltaan kannustavaa, ohjaavaa ja oppilaiden yksilöllisen edistymisen huomioivaa. Arvioinnilla tuetaan kuvan tuottamisen ja tulkinnan taitojen, taiteen ja muun visuaalisen kulttuurin tuntemuksen, pitkäjänteisten työtapojen sekä itsearviointitaitojen kehittymistä. Oppilaita ohjataan arvioinnilla omien ajatusten ilmaisemiseen ja toisten näkemysten arvostamiseen. Oppimisen arviointi kohdistuu kaikkiin opetuksen tavoitteissa määriteltyihin taideoppimisen ulottuvuuksiin.

Päättöarviointi sijoittuu siihen lukuvuoteen, jona kuvataiteen opiskelu päättyy kaikille yhteisenä oppiaineena. Päättöarvioinnilla määritellään, miten oppilas on opiskelun päättyessä saavuttanut kuvataiteen oppimäärän tavoitteet. Päättöarvosana muodostetaan suhteuttamalla oppilaan osaamisen taso kuvataiteen valtakunnallisiin päättöarvioinnin kriteereihin. Kuvataiteessa oppilaan osaaminen kehittyy kaikissa opetuksen tavoitteissa kuvatuilla taideoppimisen ulottuvuuksilla oppimäärän päättymiseen saakka. Päättöarvosanan muodostamisessa otetaan huomioon kaikki valtakunnalliset päättöarvioinnin kriteerit riippumatta siitä, mille vuosiluokalle vastaava tavoite on asetettu paikallisessa opetussuunnitelmassa. Oppilas saa arvosanan kahdeksan (8), mikäli hän osoittaa keskimäärin kriteerien määrittämää osaamista. Arvosanan kahdeksan tason ylittäminen joidenkin tavoitteiden osalta voi kompensoida tasoa heikomman suoriutumisen joidenkin muiden tavoitteiden osalta.